RAPORT AL COMISIEI CĂTRE PARLAMENTUL EUROPEAN ȘI CONSILIU privind cheltuielile FEGA Sistemul de avertizare rapidă Nr. 1-3/2012 /* COM/2012/0220 final */





CUPRINS 1........... Procedura bugetară 2012 pentru FEGA ......................................................................... 2 2........... Venituri alocate FEGA ................................................................................................... 2 3........... Venituri provenite din sumele temporare pentru restructurare (sectorul zahărului).............. 3 4........... Observații privind execuția provizorie a bugetului FEGA pentru 2012 .......................... 4 5........... Execuția veniturilor alocate FEGA................................................................................. 6 6........... Execuția veniturilor provenite din sumele temporare pentru restructurare (sectorul zahărului) 6 7. Execuția fondului de restructurare a sectorului zahărului.................................................. 6 8........... Concluzii........................................................................................................................ 6 anexa 1 anexa 2: || procedura bugetară 2012 pentru fega Consumarea provizorie a creditelor FEGA până la 31.1.2012 1. Procedura bugetară 2012 pentru FEGA Procedura bugetară 2012 pentru Fondul European de Garantare Agricolă (FEGA) și sumele corespunzătoare ale creditelor pentru fiecare etapă a procedurii sunt rezumate în tabelul prezentat în anexa 1. Bugetul FEGA pentru 2012 a fost adoptat de autoritatea bugetară la 1 decembrie 2011. Bugetul a inclus credite de angajament și credite de plată de: – 43 603,4 milioane EUR și respectiv 43 601,3 milioane EUR pentru măsuri privind piețele agricole și ajutoarele directe (domeniul de politică 05); – 335,8 milioane EUR și respectiv 245,5 milioane EUR pentru măsuri veterinare și fitosanitare (domeniul de politică 17); – 30,5 milioane EUR și respectiv 29,1 milioane EUR pentru pescuit (domeniul de politică 11). Suma totală din buget a creditelor de angajament pentru FEGA s-a ridicat la 43 969,6 milioane EUR, iar creditele de plată au însumat 43 876 milioane EUR. Diferența dintre creditele de angajament și creditele de plată se datorește faptului că pentru anumite măsuri care sunt aplicate direct de către Comisie se utilizează credite diferențiate. Aceste scheme privesc mai ales promovarea produselor agricole, măsurile de coordonare și strategie politică pentru agricultură, precum și pescuitul și măsurile veterinare și fitosanitare. 2. Venituri alocate FEGA Pe baza normelor prevăzute la articolul 34 din Regulamentul (CE) nr. 1290/2005 al Consiliului privind finanțarea politicii agricole comune, veniturile provenite din corecții financiare efectuate în temeiul deciziilor de verificare a conformității, din corectarea neregulilor și din taxa pe excedent în sectorul laptelui sunt considerate venituri alocate pentru finanțarea cheltuielilor FEGA. Conform acestor dispoziții, veniturile alocate pot fi utilizate pentru a acoperi finanțarea cheltuielilor FEGA contractate de statele membre. În cazul în care o parte a acestor venituri nu este utilizată, aceasta va fi reportată automat în exercițiul financiar următor[1]. Bugetul FEGA pentru 2012 a inclus aceste două componente: cea mai recentă estimare a Comisiei privind suma creditelor care vor fi necesare pentru finanțarea cheltuielilor preconizate pentru măsurile de piață și pentru ajutoarele directe, precum și estimările privind veniturile alocate prevăzute a fi colectate în cursul exercițiului bugetar în cauză și reportarea soldului veniturilor alocate rămase disponibile din exercițiul bugetar precedent. În propunerea sa privind cuantumul creditelor FEGA pentru bugetul 2012, Comisia a luat în calcul totalitatea veniturilor alocate preconizate și a solicitat pentru 2012 un nivel al creditelor calculat prin scăderea veniturilor alocate estimate din cheltuielile estimate. Autoritatea bugetară a adoptat noul buget FEGA ținând seama de veniturile alocate preconizate. La momentul întocmirii bugetului pentru 2012, Comisia estima că veniturile alocate disponibile se ridică la 1 010 milioane EUR. Mai precis: – veniturile alocate prevăzute a fi generate în cursul exercițiului bugetar 2012 au fost estimate la 805 milioane EUR. S-a preconizat obținerea sumelor de 600 de milioane EUR și 150 de milioane EUR din corecțiile efectuate în urma verificării conformității și, respectiv, din corectarea neregulilor. Veniturile provenind din taxa pe excedent în sectorul laptelui au fost estimate la 55 de milioane EUR; – Suma veniturilor alocate preconizate a fi reportate din exercițiul financiar 2011 în 2012 a fost estimată la 205 milioane EUR. În bugetul 2012, Comisia a repartizat aceste venituri alocate, în valoare de 1 010 milioane EUR, către două scheme, și anume: – s-au alocat 310 milioane EUR pentru fondurile operaționale destinate organizațiilor de producători din sectorul fructelor și legumelor și – 700 milioane EUR pentru schema de plată unică. Pentru aceste două scheme, autoritatea bugetară a votat în cele din urmă credite în valoare de 496 de milioane EUR și, respectiv, de 30 472 de milioane EUR, în conformitate cu propunerea Comisiei. Suma creditelor votate și a veniturilor alocate menționate anterior corespunde unei estimări totale a creditelor disponibile de 806 milioane EUR pentru fondurile operaționale destinate organizațiilor de producători din sectorul fructelor și legumelor și de 31 172 de milioane EUR pentru schema de plată unică. În anexa 2, care prezintă execuția provizorie a bugetului 2012 pentru perioada de până la 31 ianuarie 2012, cifrele creditelor bugetare pentru sectorul fructelor și legumelor și pentru ajutoarele directe decuplate prezintă creditele votate pentru aceste două scheme, care se ridică la 788 de milioane EUR și respectiv 37 189 de milioane EUR, fără a lua în calcul veniturile alocate menționate anterior. După includerea veniturilor alocate acestor sectoare, totalul creditelor prevăzute în bugetul 2012 este de 1 098 milioane EUR pentru sectorul fructelor și legumelor și de 37 889 milioane EUR pentru ajutoarele directe decuplate. 3. Venituri provenite din sumele temporare pentru restructurare (sectorul zahărului) Sumele temporare acordate pentru restructurarea sectorului zahărului sunt considerate venituri alocate, destinate finanțării ajutorului pentru restructurarea acestui sector și a altor ajutoare prevăzute de Fondul de restructurare a industriei zahărului. Pentru trei ani de comercializare: 2006/2007, 2007/2008 și 2008/2009, fondul a fost aprovizionat cu sumele aferente cotelor cantitative de zahăr, sirop de inulină și izoglucoză deținute de operatorii din fiecare stat membru. La momentul întocmirii bugetului 2012, se preconiza reportarea sumei de 832,2 milioane EUR din exercițiul financiar 2011 în 2012. 4. Observații privind execuția provizorie a bugetului FEGA pentru 2012 În anexa 2 este prezentat nivelul execuției bugetare provizorii pentru perioada 16 octombrie 2011 – 31 ianuarie 2012. Acest nivel de execuție este comparat cu profilul de cheltuieli bazat pe indicator, stabilit în temeiul dispozițiilor articolului 20 din Regulamentul (CE) nr. 1290/2005 al Consiliului. În continuare este prezentat un scurt comentariu privind anumite articole din buget care arată cele mai importante diferențe dintre nivelul real și cel prevăzut al execuției bugetului 2012. 4.1. Măsuri de piață Utilizarea creditelor pentru intervenții pe piețele agricole a fost mai mare cu 176,9 milioane EUR față de nivelul creditelor bugetare votate, stabilite în funcție de nivelul indicatorului la 31 ianuarie 2012. Această diferență se datorează, în primul rând, sectorului vinului și sectorului fructelor și legumelor. În același timp, alte sectoare au înregistrat în total o execuție cu puțin sub nivelul preconizat. 4.1.1. Fructe și legume (+ 55,5 milioane EUR față de creditele votate) În ceea ce privește creditele votate, acest nivel de execuție se datorează, în primul rând, plăților efectuate pentru fondurile operaționale destinate schemei privind organizațiile de producători, care sunt finanțate atât din creditele bugetare votate, cât și din veniturile alocate acestei scheme în bugetul 2012 (NB: pentru detalii, a se vedea punctul 2 de mai sus). Nivelul de execuție rezultă din aplicarea indicatorului pentru perioada de până la 31 ianuarie 2012 creditelor bugetare votate, care nu includ veniturile alocate acestui sector. În plus, pentru perioada supusă examinării, statele membre au efectuat plăți într-un ritm care a depășit nivelul indicatorului stabilit pentru ajutoarele destinate grupurilor de producători în cadrul schemei privind recunoașterea preliminară. În acest stadiu, Comisia consideră că totalul creditelor disponibile pentru acest sector va fi suficient pentru acoperirea cheltuielilor preconizate a fi suportate de statele membre în 2012. Începând cu 2010, pentru facilitarea lecturii, Comisia a introdus o notă de subsol * la tabelul privind executarea provizorie care figurează în anexa 2. Nota respectivă arată care ar fi situația dacă indicatorul, de la 31 ianuarie 2012, s-ar fi aplicat creditelor totale preconizate a fi disponibile pentru finanțarea sectorului respectiv. Așa cum s-a arătat anterior la punctul 2, finanțarea totală preconizată a fi disponibilă pentru acest sector se compune din creditele bugetare votate, în valoare de 788 de milioane EUR, și din veniturile alocate sectorului, estimate la 310 milioane EUR. Prin urmare, dacă indicatorul s-ar fi aplicat la finanțarea totală de 1 098 de milioane EUR, preconizată a fi disponibilă pentru acest sector, ar fi apărut o subutilizare de - 10 milioane EUR. Subutilizarea se datorează unui ritm de plată puțin mai lent, față de nivelul indicatorului corespunzător, în cazul schemelor care includ fondurile operaționale destinate organizațiilor de producători și încurajarea consumului de fructe în școli. În acest moment, această situație pentru ambele scheme este considerată temporară. 4.1.2. Produse din sectorul vitivinicol (+ 127,9 milioane EUR) Comparativ cu nivelul evidențiat de indicator la 31 ianuarie 2012, depășirea actuală a creditelor se datorează accelerării ritmului în care statele membre au efectuat plățile pentru programele naționale de sprijinire a sectorului vitivinicol. Trebuie remarcat faptul că ritmul mai rapid de execuție în cazul acestor programe nu constituie un risc de depășire a creditelor bugetare, acestea fiind bazate pe plafoanele financiare stabilite de legislație pentru programele respective. 4.2. Ajutoare directe Utilizarea creditelor pentru ajutoarele directe a depășit nivelul indicatorului la 31 ianuarie 2012 cu 1 636,8 milioane EUR. 4.2.1. Ajutoare directe decuplate (+ 1 532,3 milioane EUR în comparație cu creditele votate) În ceea ce privește creditele votate, schema de plată unică (SPU) prezintă o depășire care rezultă atât din aplicarea indicatorului pentru perioada de până la 31 ianuarie 2012 creditelor bugetare votate care nu includ veniturile alocate acestui sector, cât și din autorizația generală acordată de Comisie statelor membre de a plăti avansuri pentru ajutoarele directe de la 16 octombrie 2011. În plus, toate celelalte scheme din acest sector, respectiv SPUS, plata separată pentru zahăr și fructe și legume, cu excepția sprijinului specific (articolul 68), au prezentat o accelerare a ritmului plăților față de nivelul indicatorului. Într-adevăr, statele membre au plătit deja, până în prezent, aproximativ 91% din nevoile bugetare preconizate, față de 87% în aceeași perioadă pentru creanțele din 2010 plătite în 2011. Începând cu 2010, pentru facilitarea lecturii, Comisia a introdus o notă de subsol * la tabelul privind executarea provizorie care figurează în anexa 2. Nota respectivă arată care ar fi situația dacă indicatorul, de la 31 ianuarie 2012, s-ar fi aplicat creditelor totale preconizate a fi disponibile pentru finanțarea sectorului ajutoarelor directe decuplate. Așa cum s-a arătat anterior la punctul 2, finanțarea totală preconizată a fi disponibilă pentru ajutoarele directe decuplate se compune din creditele bugetare votate, în valoare de 37 189 de milioane EUR, și din veniturile alocate ajutoarelor directe decuplate, estimate la 700 de milioane EUR. Prin urmare, dacă indicatorul s-ar fi aplicat la finanțarea totală de 37 889 de milioane EUR preconizată a fi disponibilă pentru ajutoarele directe decuplate, depășirea semnalată ar fi fost mai mică, de numai 914,3 milioane EUR. 4.2.2. Alte ajutoare directe (+104,8 milioane EUR) Ca urmare a autorizației generale acordate de Comisie statelor membre de a plăti avansuri pentru ajutoarele directe de la 16 octombrie 2011, s-au efectuat plăți într-un un ritm mai rapid față de nivelul indicatorului la 31 ianuarie 2012 în cazul anumitor scheme, precum: prima specială pentru vacile care alăptează, prima specială pentru bovine, ajutoarele pentru producătorii de cartofi pentru amidon și plățile pe suprafață pentru orez. În acest stadiu, se estimează că această situație este temporară. 5. Execuția veniturilor alocate FEGA Tabelul din anexa 2 arată că, până la 31 ianuarie 2012, au fost colectate venituri alocate însumând 456,2 milioane EUR, și anume: – veniturile rezultate din corecții bazate pe deciziile de verificare a conformității s-au ridicat la 345,7 milioane EUR, sume suplimentare fiind prevăzute până la sfârșitul exercițiului financiar; – veniturile rezultate în urma neregulilor s-au ridicat la aproximativ 55,4 milioane EUR, cu sume suplimentare prevăzute, de asemenea, până la sfârșitul exercițiului financiar, și – în acest stadiu, au fost colectate majoritatea veniturilor provenite din taxa pe excedent în sectorul laptelui, care se ridică la aproximativ 55,1 milioane EUR. În sfârșit, suma veniturilor alocate reportate din 2011 în 2012 s-a ridicat în final la 441,5 milioane EUR, depășind în mod semnificativ suma estimată inițial la 205 milioane EUR. Așadar, la 31 ianuarie 2012, suma veniturilor alocate disponibile pentru finanțarea cheltuielilor FEGA se ridică la 897,7 milioane EUR. În acest stadiu, Comisia estimează că suma reprezentând veniturile alocate care încă mai trebuie colectate se va ridica la 348,8 milioane EUR (venituri alocate care urmează a fi generate în bugetul 2012 estimate la 805 milioane EUR, din care au fost colectate 456,2 milioane EUR). 6. Execuția veniturilor provenite din sumele temporare pentru restructurare (sectorul zahărului) În conformitate cu prevederile legislative, din luna noiembrie 2009 nu s-au colectat de la statele membre noi sume temporare pentru restructurare. Prin urmare, totalul veniturilor alocate disponibile pentru Fondul european de restructurare a industriei zahărului este egal cu suma reportată din bugetul 2011, care, contrar estimărilor inițiale, se ridică la 856,8 milioane EUR (depășind suma de 832,2 milioane EUR prevăzută în bugetul 2012 din cauza diminuării față de preconizări a plății ajutoarelor la sfârșitul anului 2011). 7. Execuția fondului de restructurare a sectorului zahărului Până la sfârșitul lunii ianuarie 2012, statele membre au efectuat plăți foarte reduse, de 0,4 milioane EUR, pentru ajutoarele destinate unor măsuri de restructurare, pentru ajutoarele de diversificare sau pentru ajutoarele destinate rafinării zahărului. 8. Concluzii Execuția provizorie a creditelor bugetare ale FEGA pentru 2012, pentru perioada de până la 31 ianuarie 2012, arată că rambursările lunare către statele membre au depășit profilul cheltuielilor pentru execuția bugetară bazat pe indicator cu aproximativ 1 765,6 milioane EUR. Acest lucru s-a datorat în principal autorizației generale acordate de Comisie de a plăti avansuri pentru ajutoarele directe de la 16 octombrie 2011, ceea ce a dus la un ritm de plată mai rapid în cazul acestor ajutoare. Se preconizează că acest ritm va încetini pe măsură ce se apropie termenul pentru plata acestor ajutoare, fixat la 30 iunie 2012. Sunt disponibile venituri alocate în valoare de 897,7 milioane EUR, iar în 2012 se preconizează colectarea sumei de 348,8 milioane EUR. În acest stadiu, Comisia preconizează că suma veniturilor alocate disponibile și a veniturilor alocate care vor deveni disponibile în cursul anului va fi suficientă pentru a finanța fondurile operaționale destinate organizațiilor de producători și schema de plată unică, în conformitate cu ceea ce s-a preconizat inițial la stabilirea bugetului 2012, astfel încât nu se preconizează să apară nevoi bugetare suplimentare. [1] Veniturile alocate reportate trebuie să fie primele utilizate, înaintea creditelor votate de autoritatea bugetară sau a veniturilor alocate generate în cursul anului (articolul 10 din Regulamentul financiar).